# data[].attributes.attachment_caption
Το πορτρέτο έγινε από τον Δ. Ζλάτκο

# data[].attributes.headline
Πάτροκλος (βιογραφικό)

# data[].attributes.subject
Πάτροκλος (βιογραφικό)

# data[].attributes.body
Ο Πάτροκλος ήταν γιος του Αργοναύτου Μενοίτιου (αδερφού του Πηλέα) και της θυγατέρας του Ακάστου, Σθενέλης ή της κόρης του Πηλέα Πολυμήλης. Ο Πάτροκλος ήταν ακόμη μικρό παιδί όταν έβαψε τα χέρια του με αίμα. Πάνω στο παιχνίδι σκότωσε άθελά του τον Κλυσώνυμο, γιο του άρχοντα Αμφιδάμαντα, μας λέει η μία εκδοχή που τους θέλει συνομήλικους. Ωστόσο, ο ανήλικος και κατά τα άλλα φιλήσυχος Πάτροκλος τύγχανε πρίγκιπας στην πατρίδα του σύμφωνα με τον Ομηρο, ήταν γιος του Μενοίτιου που βασίλευε στον Οπούντα της αρχαίας Λοκρίδας. Ο πατέρας, προκειμένου να ξεπλύνει αυτό το αίμα της ντροπής και να κατευνάσει αυτούς που καραδοκούσαν να τον ανατρέψουν με αφορμή εκείνο το ατυχές γεγονός, εξανάγκασε τον ευαίσθητο και καθόλου πολεμοχαρή γιο του σε εξορία. Ετσι, τον έστειλε στην αρχαία Φθία, όπου ο βασιλιάς Πηλέας, πατέρας του Αχιλλέα, είχε στήσει, με το αζημίωτο φυσικά, ένα άσυλο για τους κατατρεγμένους νέους της εποχής.
ΠΗΓΕΣ:wikipedia

# data[].attributes.headline
Συμμετοχή  στον Τρωϊκό πόλεμο 

# data[].attributes.subject
Συμμετοχή  στον Τρωϊκό πόλεμο 

# data[].attributes.body
Κατά την Ιλιάδα του Ομήρου ο Πάτροκλος συμμετείχε στον Τρωικό Πόλεμο είτε ως φίλος του Αχιλλέα, είτε και ως πρώην μνηστήρας της Ωραίας Ελένης .Μάχονταν με ιδιαίτερο θάρρος και τόλμη μέχρι που ο Αχιλλέας, λόγω της γνωστής προστριβής του με τον Αγαμέμνονα αποσύρθηκε στο στρατόπεδό του. Όταν όμως οι Αχαιοί πιέζονταν δεινά από τους Τρώες, ο Νέστορας τού πρότεινε μια λύση.
ΠΗΓΕΣ:wikipedia

# data[].attributes.headline
Η συμβουλή του Νέστορα στον Πάτροκλο (ραψωδία Λ)

# data[].attributes.subject
Η συμβουλή του Νέστορα στον Πάτροκλο (ραψωδία Λ)

# data[].attributes.body
" Όμως και τώρα ακόμα
ίσως σ' ακούσει αν του τα πεις του φρόνιμου Αχιλλέα.
Ποιος ξέρει το —πρώτα οι θεοί!— τα σπλάχνα αν δεν τ' αγγίξει
η συβουλή σου· η συβουλή πιστού συντρόφου πιάνει.
Μα αν την καρδιά του ίσως καμιά μαντολογιά δειλιάζει,

καμιά αν του ξέρει η σεβαστή μητέρα του απ' το Δία,
μα ας στείλει εσένα, και μαζί ας βγούνε κι  όλοι οι λόχοι
των Μυρμιδόνων, μήπως φως δούμε και μεις μια στάλα.
Και πες του τα λαμπρά άρματα, σα βγεις, να σου δανείσει,
μήπως θαρρώντας οι οχτροί πως είσαι τάχα εκείνος

σταθούν, κι  έτσι ανασάνουνε οι αντρειωμένοι Αργίτες
που 'λιωσαν πια· τι λιγοστή απ' τη σφαγή είναι ανάσα.
Έύκολα ακούραστος λαός πολεμοκουρασμένους
θα διώξει κατά το καστρί αλάργα απ' τις καλύβες.
Έτσι είπε, και του τ' άγγιξε τα σπλάχνα μες στα στήθια,

και ξεκινάει απ' τα πλοία ομπρός να πάει στον Αχιλλέα."
ΠΗΓΕΣ:wikipedia

# data[].attributes.headline
η αρχή του τέλους 

# data[].attributes.subject
η αρχή του τέλους 

# data[].attributes.body
Ο Πάτροκλος, φτάνοντας στα πλοία των Μυρμιδόνων, εκθέτει τη σοβαρότητα της κατάστασης στον Αχιλλέα και τον κατηγορεί για τη σκληρή στάση του. Του ζητάει να επιτρέψει τουλάχιστον σ' αυτόν να οδηγήσει τους Μυρμιδόνες στη μάχη. Ο Πηλείδης, βλέποντας κιόλας καπνό να βγαίνει από το καράβι του Πρωτεσίλαου, υποχωρεί και επιτρέπει στον Πάτροκλο να φορέσει την πανοπλία του· συμβουλεύει όμως τον φίλο του να μην απομακρυνθεί από τα πλοία. Οι Μυρμιδόνες εξοπλίζονται γρήγορα και εξορμούν με ασυγκράτητη μανία. Οι Τρώες υποχωρούν τρομαγμένοι, ενώ οι Αργίτες ξεθαρρεύουν και τους τρέπουν σε άτακτη φυγή. Στην καταδίωξη πρωτοστατεί ο Πάτροκλος, ο οποίος σκοτώνει τόσους πολλούς εχθρούς, που μπορεί κανείς να μιλήσει για αριστεία.
ΠΗΓΕΣ WIKIPEDIA:

# data[].attributes.headline
Ο Πάτροκλος στα τείχη της  Τροίας 

# data[].attributes.subject
Ο Πάτροκλος στα τείχη της  Τροίας 

# data[].attributes.body
Ο ήρωας, ενθουσιασμένος από τις επιτυχίες του εναντίον των Τρώων, ξεχνάει την προειδοποίηση του  Αχιλλέα. Συνεχίζει την καταδίωξη των αντιπάλων μέχρι τα τείχη της Τροίας. Ο ίδιος ο Δίας τον παρασύρει να συνεχίσει την επίθεση του, χρησιμοποιώντας τον σαν ένα πιόνι στα σχέδια που έχει ήδη καταστρώσει. Ο ήρωας σκοτώνει εννιά Τρώες στην πορεία του προς τα τείχη της πόλης. Παρά λίγο οι Έλληνες να πάρουν την Τροία. Επεμβαίνει όμως ο Απόλλωνας και απωθεί τον Πάτροκλο, που τρεις φορές προσπαθεί να κυριεύσει τα τείχη. Ο ήρωας κάνει και τέταρτη επίθεση. Τότε ο Απόλλωνος του φανερώνεται και του δηλώνει ότι δεν είναι γραφτό του να πάρει την Τροία. Κι ο Πάτροκλος υποχωρεί, για να αποφύγει την οργή του θεού.
ΠΗΓΕΣ : ΠΡΩΤΟ ΘΕΜΑ

# data[].attributes.attachment_caption
Ο Έκτορας στα αριστερά, ο Γλαύκος στα δεξιά και στο άρμα ο ηνίοχος Κεβριόνης. Πηγή:greek language.gr

# data[].attributes.headline
Η δολοφονία του Κεβριόνη

# data[].attributes.subject
Η δολοφονία του Κεβριόνη

# data[].attributes.body
Στην ελληνική μυθολογία με το όνομα Κεβριόνης είναι γνωστός ένας νόθος γιος του Πριάμου, τον οποίο απέκτησε με μία δούλα. Ο Κεβριόνης σκοτώθηκε στον Τρωικό Πόλεμο από τον Πάτροκλο με μία μεγάλη πέτρα. Ο Πάτροκλος είχε σκοπό να πετάξει την πέτρα αυτήν στον Έκτορα, αλλά τον πέρασε ξυστά, βρίσκοντας τον Κεβριόνη στο μέτωπο και προκαλώντας έναν φριχτό θάνατο. Για την κατοχή του πτώματος του Κεβριόνη έλαβε χώρα σφοδρή μάχη. Σύμφωνα με την παράδοση που υιοθετεί η Ιλιάδα, ο Κεβριόνης ήταν ο τελευταίος ηνίοχος του Έκτορα.
Πηγές: Wikipedia

# data[].attributes.headline
Ύβρη του Πατρόκλου απέναντι στον Κεβριόνη.

# data[].attributes.subject
Ύβρη του Πατρόκλου απέναντι στον Κεβριόνη.

# data[].attributes.body
Στους στίχους 745-750, ο Πάτροκλος φαίνεται να κοροϊδεύει τον νεκρό Κεβριόνη:

«Ω κοίτα! Πόσο είν' ελαφρός που εύκολα βουτάει!
μες στο ιχθυοφόρο πέλαγος αν τύχαινεν εκείνος,
και μέσα στ' άγρια κύματα θα επήδ' από την πλώρην
να ψάξει στρείδια και πολλούς μ' εκείνα να χορτάσει·
τόσο εύκολ' απ' την άμαξα στο σιάδι αυτός βουτάει·
είναι κι οι Τρώες βουτηχταί πιδέξιοι, καθώς βλέπω».

Στους στίχους αυτούς ο Πάτροκλος διαπράττει ύβρη, κάνοντας το λάθος να δείξει αγενή και σαρκαστική συμπεριφορά απέναντι στον Κεβριόνη. Αυτό βέβαια συνεπάγεται την τίση, δηλαδή την τιμωρία του από τους θεούς.
Πηγή εικόνας: http://akh-wonderfullife.blogspot.com

# data[].attributes.headline
Η μάχη Έκτορα-Πατρόκλου για το σώμα του Κεβριόνη

# data[].attributes.subject
Η μάχη Έκτορα-Πατρόκλου για το σώμα του Κεβριόνη

# data[].attributes.body
Αυτή η ζωγραφιά έγινε από τον Δ. Ζλάτκο με τ. βοήθεια της εφαρμογής infinite painter, με την οποία και σχεδιάστηκε

# data[].attributes.headline
Η μάχη γύρω από τον νεκρό Κεβριόνη

# data[].attributes.subject
Η μάχη γύρω από τον νεκρό Κεβριόνη

# data[].attributes.body
Μετά από την υβριστική συμπεριφορά του Πατρόκλου απέναντι στον Κεβριόνη, γίνεται μεγάλη μάχη μεταξύ Πατρόκλου και Έκτορα για το ποιος θα πάρει το πτώμα. Πολεμούσαν με τόση λύσσα, που ο ποιητής τους παρομοιάζει με λιοντάρια. Ο Έκτορας κάνει τα πάντα, κρατώντας το πτώμα του Κεβριόνη, ενώ ο Πάτροκλος ορμά με όλη του τη δύναμη προς τα πάνω του. Μαζί με αυτούς πολεμάνε και όλοι οι Τρώες με τους Αχαιούς, λες και είναι δύο αντίθετοι άνεμοι που μπαίνουν στο πυκνό δάσος. Σε αυτήν τη μάχη, "'λόγχες εμπήχθηκαν πολλές και φτεροφόρ' ακόντια και ασπίδες σκούντησαν πολλές λιθάρια φουκτωμένα."όπως λέει ο ποιητής . Μετά από μια σκληρή μάχη, οι Αχαιοί κατάφεραν να πάρουν το πτώμα του Κεβριόνη, το έσυραν μακριά από τους Τρώες και του πήραν τα όπλα.

# data[].attributes.headline
Ο αφοπλισμός από τον Απόλλωνα 

# data[].attributes.subject
Ο αφοπλισμός από τον Απόλλωνα 

# data[].attributes.body
Πράγματι, το πρώτο χτύπημα θα το δεχτεί από το χέρι του Απόλλωνα. Μες στην ορμή του δεν έχει αντιληφθεί την παρουσία του θεού-προστάτη της πόλης, που με μια κίνηση τον αφοπλίζει. Στέκεται πίσω του , τον χτυπά δυνατά στην πλάτη και στη συνέχεια του αφαιρεί ένα ένα τα όπλα. Πρώτα του πέταξε το κράνος κάτω στο χώμα, ενώ μετά του έκοψε το κοντάρι. Στη συνέχεια του ρίχνει από τους ώμους την ασπίδα κόβοντας το δερμάτινο λουρί που τη συγκρατεί  και τέλος, του λύνει τον θώρακα.

# data[].attributes.headline
Σημείωση:Τα όπλα του αρχαίου πολεμιστή

# data[].attributes.subject
Σημείωση:Τα όπλα του αρχαίου πολεμιστή

# data[].attributes.body
Ο αρχαίος πολεμιστής είχε αρχικά ένα κοντάρι και ένα ξίφος, καθώς και ασπίδα με περικεφαλαία για να προστατεύεται. Φορούσε επίσης σανδάλια και επιγονατίδες.
Πηγές: Dreamstime.com
Wikipedia

# data[].attributes.attachment_link.title
αρχαίος-ρωμαϊκός-και-ε-ηνικός-στρατιώτης-64436355

# data[].attributes.headline
Το χτύπημα από τον Εύφορβο 

# data[].attributes.subject
Το χτύπημα από τον Εύφορβο 

# data[].attributes.body
Στους στίχους 805-818, ο Πάτροκλος φαίνεται να είναι θαμπωμένος μετά από τον αφοπλισμό του από τον Φοίβο. Αμέσως μετά, τον χτυπάει από πίσω με τη λόγχη του ένας Δάρδανος, ο Πανθοϊδής Εύφορβος, ο οποίος όταν ήταν αμάθητος ιππόμαχος, είχε κατεβάσει 20 άνδρες από τους ίππους. Με το χτύπημα αυτό ο Εύφορβος τραυματίζει σοβαρά τον Πάτροκλο στην πλάτη , αλλά αντί να τον σκοτώσει, παίρνει πίσω τη λόγχη του και φεύγει. Ο Πάτροκλος τραυματισμένος προσπαθεί να αποσυρθεί από τη μάχη, για να αποφύγει τη μοίρα.

# data[].attributes.headline
Το τελειωτικό χτύπημα του Έκτορα

# data[].attributes.subject
Το τελειωτικό χτύπημα του Έκτορα

# data[].attributes.body
Ο Εκτορας ,αυτός ο σπουδαίος πολεμιστής, πλησιάζει τον άοπλο και ζαλισμένο ήρωα με πανουργία και, αφού τον κτυπά ,αμέσως κάνει πίσω μη τολμώντας να αντισταθεί ανοικτά στον Πάτροκλο «κι ας ήταν πια γυμνός σ’ αυτή την αναμέτρηση». Κατά συνέπεια, οι παρεμβάσεις του Απόλλωνα και του Εύφορβου στη θανάτωση του Πατρόκλου μειώνουν το κατόρθωμα του Έκτορα, ο οποίος απλώς δίνει τη χαριστική βολή σε έναν άοπλο και τραυματισμένο αντίπαλο.  Η κίνηση του Έκτορα να δώσει το τελειωτικό κτύπημα στον Πάτροκλο που σερνόταν γυμνός και πληγωμένος προς τους συντρόφους του είναι στην ουσία άνανδρη, όπως ακριβώς και τα πισώπλατα κτυπήματα του Φοίβου και του Εύφορβου. Επιπρόσθετα, το ότι ο Έκτορας με μια κονταριά στο κάτω μέρος της κοιλιάς αποτελειώνει τον άοπλο και πληγωμένο αντίπαλο, μπορεί να χαρακτηριστεί όχι μόνο ως ανανδρία, αλλά ως αλαζονεία ,καθώς ακολούθησε μια ανεπίτρεπτη καυχησιολογία του ήρωα .

# data[].attributes.headline
Η καυχησιολογία του Έκτορα και τα τελευταία λόγια του Πατρόκλου

# data[].attributes.subject
Η καυχησιολογία του Έκτορα και τα τελευταία λόγια του Πατρόκλου

# data[].attributes.body
Ο Έκτορας διαπράττει ύβρη. Καυχιέται λέγοντας πως είναι ο πρώτος της Τροίας και πιστεύει μάλιστα ότι ο Αχιλλέας είπε στον Πάτροκλο πως έπρεπε να γυρίσει πίσω στο στρατόπεδο μόνο αφού σκοτώσει τον Έκτορα. Ταυτόχρονα, τον αποκαλεί άθλιο και ανόητο, επειδή ήθελε να πάρει την Τροία και τις γυναίκες ως δούλες και τον απειλεί ότι το σώμα του θα μείνει άταφο ,τροφή για σκύλους και όρνεα. Ο Πάτροκλος, προτού πεθάνει, θέτοντας τα πραγματικά μέτρα της νίκης του Έκτορα λέει πως οι θεοί τού χάρισαν τη νίκη, αφού τον αφόπλισαν και πως είναι ο τρίτος που τον "γδύνει" . Τέλος, του προφητεύει πως θα πέσει από το χέρι του Αχιλλέα σύντομα .

# data[].attributes.headline
Ο Θάνατος του Πατρόκλου

# data[].attributes.subject
Ο Θάνατος του Πατρόκλου

# data[].attributes.body
Όταν ξεψυχά ο Πάτροκλος, σύμφωνα με τον ποιητή, η ψυχή του κλαίει θλιμμένη για την άτυχη  μοίρα, καθώς πέθανε νέος και την ανδρεία τής πήρε. Έτσι, η ψυχή του Πατρόκλου φεύγει από τα μέλη του και κατεβαίνει στον Άδη.

# data[].attributes.attachment_caption
Ζωγραφιά της Μ. Μπούχου(Β3)

# data[].attributes.headline
Η ψυχή του Πατρόκλου θλιμμένη φεύγει για τον Άδη 

# data[].attributes.subject
Η ψυχή του Πατρόκλου θλιμμένη φεύγει για τον Άδη 